དེ་རིང་ཞོགས་པ་ཆུ་ཚོད་ལྔ་དང་ཕྱེད་ཀ་ཙམ་ནས་ལངས་ཏེ་ཁྲུས་དང་གཙང་སྦྲ་བྱས།གོས་གསར་པ་གྱོན།ཁ་དར་དང་མཎྜལ་རྟེན་དོད་གྲ་སྒྲིག་བྱས་ནས་དྲུག་དང་ཕྱེད་ཀའི་ཐོག་ཏུ་ཕོ་བྲང་གི་རྒྱལ་སྒོ་རུ་འཛོམས།དེ་ནས་ལུས་གཤེར་དང་ལྟ་རྟོགས་བྱས་རྗེས་ནང་དུ་འཛུལ་ནས།ཆུ་ཚོད་བདུན་པ་ལྷག་ཙམ་བྱིན་འདུགཚང་མ་གདན་ལ་འཁོད་ཅིང་།གྲྭ་པ་རྣམས་སྔོན་གྲལ་གྱི་ཕྱོགས་སུ་རེད།དེ་ནས་༸རྒྱལ་བ་རིན་པོ་ཆེ་ཞལ་འཛུམ་མདངས་དང་དགྱེས་ཚོར་ཆེན་པོས་ཞིབ་གཟིགས་མཛད།གོ་སྒྲིག་ཚོགས་པས་ལས་བསྡོམ་གྱི་ཚོད་ལྟ་བུའི་སྙན་ཞུ་ཞིག་ཕུལ་བར་གཟིགས་རྗེས།སྨན་པའི་འདུ་འཛོམས་ཆེ་ཤོས་སུ་གྱུར་པ་་་་་་་་་་་་་་་སོགས་ཀྱི་ཐད་དུས་རབས་གསར་པའི་ནང་དུ་བོད་ཀྱི་སྨན་པའི་འདུ་འཛོམས་ཆེ་ཆོས་སུ་བྱས་ཏེ་བྲིས་ན་དོན་ལ་གནས།འདི་སུས་བྲིས་པ་སོགས་དྲི་བ་གནང་།དེ་ནས་རྒྱལ་ཁབ་ག་ཚོད་ཀྱི་སྨན་པ་སོགས་འདུག་མིན་གཟིགས་ཤིང་།ཧི་མ་ལ་ཡའི་རི་རྒྱུད་སོགས་ནས་འབྲུག་དང་།ལ་དྭགས་སོགས་ཀྱི་སྨན་པ་ལ་འཚམས་འདྲི་གནང་།དེ་རྗེས་རྒྱ་གར་དང་།རྒྱ་ནག་པེ་ཅིན་ནས་ཐོན་པའི་སྨན་པ་ལ་དམིགས་བསལ་འཚམས་འདྲི་ཡོད་གསུངས།དེ་ནས་དངུལ་ཆུའི་སྐོར་ལ་བཀའ་འདྲི་གནང་བར་རྒྱ་གར་ལྷོ་ཕྱོགས་ནས་ཡིན་ཞིང་དྷེ་ར་དྷུན་དུ་ཚེའི་རིག་བྱེད་ཀྱི་སྨན་པས་དངུལ་ཆུའི་འདུལ་སྦྱོང་སྐོར་གྱི་བཀའ་ལན་ཕུལ།དེ་ནས་སོག་པོའི་སྨན་པར་འཚམས་འདྲི་མཛད།དེ་ནས་བཀའ་སློབ་ཕེབས་དོན།བོད་ཀྱི་གསོ་བ་རིག་པ་འདི་གནའ་བོའི་ཞང་ཞུང་གི་གསོ་རིག་ལ་རྒྱ་དཀར་ནགཏག་ཟིག་སོགས་མཐའ་ཡི་རྒྱལ་ཕྲན་རྣམས་ཀྱི་སྨན་གྱི་ལེགས་ཆ་བླངས་ནས་གདོད་ཕུན་སུམ་ཚོགས་པའི་བོད་ཀྱི་གསོ་བ་རིག་པ་འདི་ཉིད་བྱུང་བར་གསུངས།